Diari Oficial de la Generalitat Valenciana


Sumari del DOGV 9723, del 13-11-2023 (2023/10768)

RESOLUCIÓ de 25 d'octubre de 2023, de la Conselleria d'Educació, Universitats i Ocupació, per la qual es concedeix la modificació de l'autorització al centre privat estranger Imagine Montessori School, de Paterna.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10006


Data del document
:   25-10-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 25 d'octubre de 2023, de la Conselleria d'Educació, Universitats i Ocupació, per la qual es concedeix la modificació de l'autorització al centre privat estranger Imagine Montessori School, de Paterna. [2023/10646]  
Antecedents de fet  
  
Primer. Mitjançant la Resolució de 23 de juny de 2023, de la Conselleria d'Educació, Cultura i Esport, es va autoritzar al centre docent Imagine Montessori School, codi de centre 46996017, de Paterna, la impartició dels següents ensenyaments del sistema educatiu britànic per a alumnat espanyol i estranger:  
- Des de Prenursery (20 a 36 mesos) fins a Year 6 (10 a 11 anys) per a un màxim de 310 llocs escolars amb validesa fins a febrer de 2025.  
- Des de Year 7 (11 a 12 anys) fins a Year 9 (13 a 14 anys) per a un màxim de 50 llocs escolars amb validesa fins a maig de 2024.  
Segon. En data 1 de juny de 2023, la titularitat del centre sol·licita la modificació de la seua autorització per l'ampliació d'ensenyaments i l'augment del nombre de llocs escolars i aporta el certificat de l'entitat British Council per als següents ensenyaments del sistema educatiu britànic:  
- Des de Year 7 (11 a 12 anys) fins a Year 11 (15 a 16 anys) per a un màxim de 120 llocs escolars amb validesa fins a maig de 2024.  
Tercer. En data 4 de juliol de 2023, la Inspecció d'Educació de la Direcció Territorial d'aquesta Conselleria a València emet un informe favorable, d'acord amb el que s'estableix en els articles 11 i 12 del Reial decret 806/1993, de 28 de maig, de règim de centres docents estrangers a Espanya.  
Quart. En data 20 de juliol de 2023, la Unitat Tècnica de Construccions de l'esmentada Direcció Territorial emet un informe favorable, d'acord amb l'article 6 del Reial decret 806/1993.  
Cinqué. En data 7 de setembre de 2023, el Ministeri d'Afers Exteriors, Unió Europea i Cooperació emet un informe respecte de la sol·licitud, en compliment de l'article 7.7 del Reial decret 806/1993.  
Sisé. En data 2 d'octubre de 2023, la Direcció Territorial emet una proposta favorable respecte de la sol·licitud amb base en els esmentats informes de la Inspecció d'Educació i de la Unitat Tècnica de Construccions, tots dos de dates anteriors a l'inici del curs acadèmic 2023-2024.  
  
A aquests antecedents de fets els són aplicables els següents  
  
Fonaments de dret  
  
Primer. Vista la proposta del director general de Centres Docents i de conformitat amb aquesta i en l'exercici de les atribucions conferides per l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació i en virtut de la delegació establida en la Resolució de 13 d'abril de 2022, l'òrgan competent per a dictar la present resolució és la persona titular de la Secretaria Autonòmica d'Educació.  
  
Segon. Vist que la modificació de l'autorització sol·licitada per la titularitat del centre compleix els requisits establits en el Reial decret 806/1993, de 28 de maig, sobre règim de centres docents estrangers a Espanya.  
  
De conformitat amb els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat que s'indica a continuació, ateses les característiques, ensenyaments i capacitat màxima que s'assenyalen:  
Codi: 52267918.  
Denominació genèrica del centre: centre docent privat estranger.  
  
Denominació específica del centre: Imagine Montessori School.  
Titularitat: Zubi Education, SL.  
Domicili: carrer de la Melissa, 46.  
Localitat: Paterna (46697).  
Província: València.  
Ensenyaments i capacitat màxima del sistema educatiu britànic per a alumnat espanyol i estranger:  
- Des de Prenursery (20 a 36 mesos) fins a Year 6 (10 a 11 anys) per a un màxim de 310 llocs escolars amb validesa fins a febrer de 2025.  
- Des de Year 7 (11 a 12 anys) fins a Year 11 (15 a 16 anys) per a un màxim de 120 llocs escolars amb validesa fins a maig de 2024.  
  
Segon  
La present resolució tindrà els seus efectes acadèmics fins a les dates indicades i està condicionada a l'aportació puntual a aquesta administració, per part de la titularitat del centre, dels certificats actualitzats de l'entitat British Council abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
Aquesta autorització donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que exhaureix la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 25 d'octubre de 2023.- El secretari autonòmic d'Educació: Daniel McEvoy Bravo.